**ANTALHEGY 281.2**

**Családi címer**

Családi címerünket az alábbi gondolatok ihlették:

* Felmenőink mesélik, hogy valamikor régen, úgy 200 évvel ezelőtt, egyik ősünk állítólag elkártyázott egy kastélyt. Ezt szimbolizálja a címer tetején elhelyezett épület. Bár ma egyetlen kastéllyal vagy kúriával sem rendelkezünk, szabadidőnkben szívesen látogatjuk őket.
* A pajzson elhelyezett ábrák közül a kalapács és a fogaskerék a fúrni-faragni, barkácsolni szerető családtagokra utal.
* A könyv többszörös szimbólum: a család minden tagja szeret olvasni, ugyanakkor az egyik családtag foglalkozása révén is szorosan kötődik a jogi szakirodalomhoz, a jogi tárgyú nyomtatott könyvekhez, folyóiratokhoz.
* A szőlőfürt utal arra, hogy Gödöllőn belüli szűkebb lakóhelyünk, az Antalhegy területét korábban szőlőskertek borították. Jelenleg mi is a „szőlősgazdák” sorát gyarapítjuk 6 tő szőlőnkkel… ☺
* A kecske a környéken korábban elterjedt háziállat volt. Mi csak azért nem tartjuk a szakállas jószágot, mert távollétünkben nem lenne, aki gondját viselje. Így csak a kecskesajt marad, amit igen szeretünk – no meg a kecskefej a címerben…

**Antalhegy címere**

Az Antalhegy címerét azért alkottuk meg, mert Gödöllőn belül ebben a városrészben élünk.

A címeren szereplő elemek közé a szőlőt azért választottuk, mert az Antalhegyen régen sok szőlőt termesztettek, a Filagóriát pedig azért, mert az építmény eredetileg az Antalhegyen állt.